VS000773
Datum: 1993-04-15T02:00:00.000+02:00
datum_sodbe_i_stopnje: 1996-07-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 7300000 SIT
opombe: II Ips 494/97. Reviziji tožeče stranke je bilo delno ugodeno, odškodnina za ZŽA je bila s 3.500.000,00 SIT zvišana na 4.200.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Fizični delavec - progovnik.

## Škodni dogodek

Prometna nesreča.

## Poškodba

Kompliciran zlom zapestnega dela leve podlahtnice, izpah levega komolca z zlomom komolčne grče, raztrganina kit iztegovalk na levem zapestju in kite iztegovalke levega kazalca, odprt zlom druge do četrte dlančnice leve roke in prelom notranjega gležnja levega skočnega sklepa.

## Telesne bolečine

1500000 SIT Hude trajne 10 dni, srednje trajne 14 dni, srednje občasne 2 meseca, lažje občasne pa še trpi in bo tudi v bodoče trpel ob vremenskih spremembah in forsiranih gibih.

#### Hospitalizacija

3 tedne. Operativno so mu ravnali prelom levega zapestja in opravili fiksacijo s Kirchnerjevimi žicami, naredili osteosintezo druge do četrte dlančnice in zašili kite iztegovalke na levem zapestju in levem kazalcu. Prelom leve grče komolca in levega skočnega sklepa so zamavčili. Postoperativno je prišlo do komplikacije zaradi vnetja zapestja in sekrecije. Neprijetni so bili številni kontrolni pregledi, fizioterapevtske vaje ambulantno in v toplicah, kirurško zdravljenje je bilo končano po sedmih mesecih. V bolniškem staležu je bil skupno več kot leto dni, vse do invalidske upokojitve.

## Strah

800000 SIT Tožnik se je močno prestrašil, ko je videl, da bo prišlo do prometne nesreče, zlasti pa takrat, ko je po padcu videl poškodovano in deformirano roko. Bal se je tudi operativnega posega, zaskrbljen je bil za izid zdravljenja zaradi komplikacij med zdravljenjem in dolgotrajnosti zdravljenja, strah ga je bilo pred možno amputacijo roke, še sedaj pa se boji, da se bo roka posušila.

## Zmanjšanje življenjske aktivnosti

4200000 SIT Tožniku je ostal nezaraščen prelom leve komolčne grče s psevdoartrozo, s kontrakturo in omejeno gibljivostjo, deformacija levega zapestja, ki je nagnjeno proti mezincu, omejeno gibljivostjo, omejena gibljivost treh prstov, ki jih ne more stakniti z dlanjo, zaradi česar je čvrst oprijem in stisk z levo roko nemogoč, groba moč oprijema je oslabljena, lažje omejeno gibljiv pa je ostal tudi levi skočni sklep. Zaradi vsega tega je tožnikova leva roka praktično neuporabna, ima le še funkcijo pomožne roke, saj tožnik pri vsakem opravilu, kjer sta potrebni obe roki, potrebuje pomoč. Ne more se sam obleči, obuti, zavezati čevljev itd. Zaradi takih posledic poškodbe je bil invalidsko upokojen, poleg tega pa ne more več delati fizičnih del na kmetiji. Tako zmanjšanje življenjskih aktivnosti izvedenec ocenjuje s 40% in tožniku znatno omejuje njegove siceršnje aktivnosti do poškodbe.

## Skaženost

800000 SIT Deformacija tožnikove roke je na zunaj zelo opazna, saj je tožnik praktično ne more prikriti niti z nošnjo suknjiča preko ramen. Roko lahko drži le skrčeno v višini prsi, je pa tudi tanjša od desne roke.

---

ZOR člen 200, 203